02006251205990012 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 625 

~~ 12 Μαΐου 1999 


ΑΠΟΦΑΣΕΙ Σ 

Α ριθ. 4090 (1) 

Έγκριση της 45/1999 απόφασης του Δημοτικού Συμβου¬ 
λίου Απόλλωνος που αφορά την κατάρτιση και ψήφιση 
του Οργανισμού Εσωτερικής Υπηρεσίας του Δήμου Α¬ 
πόλλωνος Νομού Αρκαδίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1 * Τις διατάξεις των άρθρων 1 και 18 παρ. 2, 3,4 του Ν. 
2539/1997 (244/Α/4.12.1997) που αφορά τη συγκρότηση 
της Πρωτοβάθμιας Τοπικής Αυτοδιοίκησης. 

2. Τις διατάξεις του άρθρου 13 παρ. 1 του Ν. 2672/1998 
(ΦΕΚ Α/290/28.12.98) με τις οποίες αντικαταστάθηκε η 
παράγραφος 2 του άρθρου 18 του Ν. 2539/1997. 

3. Τις διατάξεις του άρθρου 12 του Ν. 1188/1981 «περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκε από το άρθρο 26 του Ν. 1832/89 και την 
παρ. 5 του άρθρου 8 του Ν. 2307/1995 σχετικά με την προ¬ 
σαρμογή της νομοθεσίας αρμοδιότητας Υπουργείου Ε¬ 
σωτερικών στις διατάξεις για τη Νομαρχιακή Αυτοδιοίκη¬ 
ση και άλλες διατάξεις. 

4. Τις διατάξεις των άρθρων 1,2,8 και 18 παρ. 12 του Ν. 
2503/1997 (ΦΕΚ 107 τ.Α’) σχετικά με τη διοίκηση, οργά¬ 
νωση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του Ν. 2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης, όπως ισχύει με τις τροπο¬ 
ποιήσεις του. 

6. Τις διατάξεις του άρθρου 27 του Ν. 2081/1992 με το 
οποίο προστέθηκε νέο άρθρο 2ΑΑ του Ν. 1588/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

7. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

8. Τις διατάξειςτων Π.Δ/των 37α/1987 και 22/1990 περί 
μερικής επεκτάσεων των διατάξεων που ισχύουν για τους 
δημοσίους υπαλλήλους και τους υπαλλήλους των άλλων 
Νομικών Προσώπων και στους υπαλλήλους των ΟΤΑ. 

9. Την 1710/18.1.1999 απόφαση του Υπουργού Εσωτε¬ 
ρικών, Δημόσιας Διοίκησης και Αποκέντρωσης (ΦΕΚ 
77'τ Β 8 2.1999) που αφορά το ορισμό των ειδικών τυπι¬ 


κών προσόντων που απαιτούνται για την πρόσληψη προ¬ 
σωπικού με σύμβαση εργασίας ιδιωτικού δικαίου ορισμέ¬ 
νου χρόνου από τους ΟΤΑ πρώτης βαθμίδας για κάλυψη 
περιοδικών, απρόβλεπτων και επειγουσών αναγκών. 

10. Την 45/1999 απόφαση του Δημοτικού Συμβουλίου Α¬ 
πόλλωνος με την οποία καταρτίζεται και ψηφίζεται ο Ορ¬ 
γανισμός Εσωτερικής Υπηρεσίας του Δήμου Απόλλωνος, 
αποφασίζουμε: 

Εγκρίνουμε την 45/1999 απόφαση του Δημοτικού Συμ¬ 
βουλίου Απόλλωνος με την οποία καταρτίζεται και ψηφί¬ 
ζεται ο Οργανισμός Εσωτερικής Υπηρεσίας του Δήμου Α¬ 
πόλλωνος Ν. Αρκαδίας, ο οποός έχει ως εξής: 

ΚΕΦΑΛΑΙΟ Α* 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ. 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ. 

Οι δραστηριότητες των υπηρεσιών του Δήμου Απόλλω¬ 
νος, κατανέμονται στις παρακάτω διοικητικές ενότητες: 

1. Γραφείο Προγραμματισμού & Ανάπτυξης - Διοικητι¬ 
κών και Οικονομικών Υπηρεσιών. 

2. Τμήμα Τεχνικών Υπηρεσιών και Περιβάλλοντος. 

ΑΡΘΡΟ 2ο 

ΓΡΑΦΕΙΟ ΠΡΟΓΡΑΜΜΑΤΙΣΜΟΥ & ΑΝΑΠΤΥΞΗΣ - 

ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ. 

2.1. Προγραμματισμός της Τοπικής Ανάπτυξης και της 
Δράσης του Δήμου. 

- Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική, 
πολιτιστική κ.λ.π κατάστασή της. 

- Συγκέντρωση πληροφορικών από το εξωτερικό περι¬ 
βάλλον του Δήμου, που επηρεάζουν τις δραστηριότητες 
του (π.χ πλαίσια του εθνικού, περιφερειακού και νομαρ¬ 
χιακού προγραμματισμού, χρηματοδοτήσεις, δημόσιες 
πολιτικές, κατευθύνσεις συλλογικών οργάνων της Τοπι¬ 
κής Αυτοδιοίκησης, προγράμματα φορέων υποστήριξης 
της Τοπικής Αυτοδιοίκησης, προγράμματα της Ευρο)παί- 
κής ι Ένωσηςκ.λ.π). 

- Φροντίδα για τη συγκέντρωση μελετών και τεχνογνω 
σίας, που είναι δυνατόν να βοηθήσουν τις επιδιώξεις του 





8118 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δήμου (π.χ κλαδικές και αναπτυξιακές μελέτες, έρευνες, 
ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κ.λ.π). 

- Εισηγήσεις προς τα αιρετά όργανα, για την οργάνωση 
των διαδικασιών του στρατηγικού - επιχειρησιακού προ¬ 
γραμματισμού του Δήμου συνολικά και των επί μέρους 
τομέων (τεχνικά, πολεοδομικά, περιβαλλοντικά, οικονομι¬ 
κά, κοινωνικά και πολιτιστικά ζητήματα). 

- Υποστήριξη διαδικασιών σύνταξης των μεσοπρόθε¬ 
σμων και ετήσιων προγραμμάτων του Δήμου και υποστή¬ 
ριξη της λειτουργίας του ως φορέα προγραμματισμού και 
ανάπτυξης, στα πλαίσια των εθνικών επιλογών (π.χ Ν. 
1622/1986 για το Δημοκρατικό Προγραμματισμό, διαδι¬ 
κασία σχεδιασμού Κοινοτικού Πλαισίου Στήριξης κ.λ.π). 

- Υποστήριξη των διαδικασιών προώθησης της υλοποί¬ 
ησης, παρακολούθησης της εφαρμογής, αξιολόγησης 
και αναθεώρησης των μεσοπρόθεσμων και ετήσιων προ¬ 
γραμμάτων του Δήμου. 

- Διερεύνηση των πηγών χρηματοδότησης και διατύπω¬ 
ση προτάσεων για την εξεύρεση πόρων για την υλοποίη¬ 
ση του προγράμματος δράσης του Δήμου. 

- Συγκέντρωση του σχετικού υλικού που απαιτείται για 
την τεκμηριωμένη λήψη αποφάσεων από το Δημοτικό 
Συμβούλιο, τη Δημαρχιακή Επιτροπή, τα Τοπικά Συμβού¬ 
λια, τα Νομικά Πρόσωπα, τα Ιδρύματα, τις Επιχειρήσεις 
κ.λ.π. 

- Συνεργασία με τις υπηρεσίες της Νομαρχιακής Αυτο¬ 
διοίκησης, της Τοπικής "Ενωσης Δήμων και Κοινοτήτων, 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή. 

2.2. Προγράμματα Ευρωπαϊκής Ένωσης. 

- Ενημέρωση της Δημοτικής Αρχής για τα προγράμμα¬ 
τα της Ευρωπαϊκής “Ένωσης που ενδιαφέρουν το Δήμο 
και υποστήριξη των αρμόδιων υπηρεσιών στο σχεδιασμό, 

στην υλοποίηση και στην αξιολόγηση των σχετικών ε¬ 
νεργειών. 

- Κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
προγράμματα και παρακολούθηση και αξιολόγηση της υ¬ 
λοποίησής τους. 

- Αναζήτηση συνεργασιών στο εσωτερικό και εξωτερι¬ 
κό, για την αξιοποίηση των δυνατοτήτων που προσφέ¬ 
ρουν τα προγράμματα. 

- Διακίνηση μέσα στο Δήμο, εντύπων και άλλων μέσων 
πληροφόρησης για τις ευρωπαϊκές εξελίξεις που αφο¬ 
ρούν την Τοπική Αυτοδιοίκηση. 

- Ενημέρωση των υπαλλήλων και των αιρετών στα Κοι¬ 
νοτικά ζητήματα. 

2.3. Αγροτική - Τουριστική Ανάπτυξη. 

- Επεξεργασία προτάσεων προς τις αρμόδιες υπηρε¬ 
σίες, σε συνεργασία με το Τμήμα Τεχνικών Υπηρεσιών και 
Περιβάλλοντος, για την εκπόνηση μελετών, τη σύνταξη 
σχεδίων και την υλοποίηση προγραμμάτων αγροτικής α¬ 
νάπτυξης της περιοχής του Δήμου. 

- Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζομένων μέτρων. 

- Συνεργασία με τα αρμόδια τμήματα της Νομαρχιακής 
Αυτοδιοίκησης και συμμετοχή σε προγράμματα ενημέ¬ 
ρωσης για την ορθολογική αξιοποίηση των βοσκοτόπων. 


- Συμμετοχή στα προγράμματα της Νομαρχιακής Αυτο¬ 
διοίκησης, της Περιφέρειας και του Κράτους, για την ι¬ 
σόρροπη ανάπτυξη της γεωργικής βιομηχανίας και την ε¬ 
νημέρωση για την τήρηση των περιβαλλοντικών όρων λει¬ 
τουργίας τους. 

- Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειοβελτιωτικών) και υ¬ 
ποβολή σχετικών προτάσεων στις αρμόδιες υπηρεσίες 
του Νομού και της Περιφέρειας σε συνεργασία με το Τμή- 
μα Τεχνικών Υπηρεσιών και Περιβάλλοντος. 

- Συγκέντρωση και επεξεργασία στοιχείων, που αφο¬ 
ρούν την υφιστάμενη κατάσταση του τουρισμού στο Δή¬ 
μο. 

- Εισήγηση και σχεδιασμός των προγραμμάτων παρέμ¬ 
βασης του Δήμου, στο χώρο της παροχής τουριστικών υ¬ 
πηρεσιών. 

- Παρακολούθηση της υλοποίησης προγραμμάτων του¬ 
ριστικής προβολής της περιοχής του Δήμου (π.χ παρα¬ 
γωγή τουριστικού υλικού και εκδόσεις πρακτικών οδη¬ 
γιών για τους ταξιδιώτες, συμμετοχή σε εκθέσεις τουρι¬ 
σμού, δημιουργία δικτύων επικοινωνίας και συνεργασίας 
με άλλες περιοχές εντός και εκτός της χώρας κ.λ.π). 

- Συνεργασία και συντονισμός με τους αρμόδιους φο¬ 
ρείς τουρισμού, ενώσεις ξενοδόχων και άλλων επαγγελ¬ 
ματικών φορέων καθώς και με κάθε φορέα ή άτομο που 
δραστηριοποιείται στον τουρισμό για την καταγραφή των 
προβλημάτων του τομέα και για την βελτίωση των πάρε- 
χομένων υπηρεσιών. 

2.4. Οργάνωση - Ανάπτυξη Ανθρώπινου Δυναμικού, 
Πληροφορική, Υποστήριξη σε Θέματα Κοινωνικής - 
Πολιτιστικής Πολιτικής. 

-Υποστήριξη του Δήμου και των εν γένει φορέων του, σε 
θέματα της οργάνωσης των διαδικασιών διοίκησης και 
λειτουργίας. 

- Υποστήριξη στην ίδρυση και λειτουργία νομικών προ¬ 
σώπων δημοσίου δικαίου, ιδρυμάτων και δημοτικών επι¬ 
χειρήσεων. 

- Οργάνωση και εκτέλεση προγραμμάτων επιμόρφω¬ 
σης του προσωπικού του 

Δήμου καθώς και οργάνωση προγραμμάτων ενημέρω¬ 
σης αιρετών οργάνων. 

- Φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου 
καθώς και την εποπτεία της συντήρησης των εφαρμογών. 

- Συγκέντρωση και επεξεργασία στοιχείων, που αφο¬ 
ρούν την υφιστάμενη κατάσταση των υποδομών της πε¬ 
ριοχής του Δήμου σε ζητήματα κοινωνικής πολιτικής, 
πρόνοιας, υγείας, παιδείας, επιμόρφωσης, πολιτισμού. 

- Συγκέντρωση και επεξεργασία στοιχείων που αφο¬ 
ρούν στην υφιστάμενη κατάσταση ατόμων, τα οποία ανή¬ 
κουν σε διάφορες κοινωνικές ομάδες (νέοι, ηλικιωμένοι, 
γυναίκες κ.λ.π) και ιδίως ομάδων με κίνδυνο αποκλεισμού 
από την αγορά εργασίας. 

- Παρακολούθηση της ποιότητας των παρεχομένων υ¬ 
πηρεσιών πρόνοιας, υγείας, παιδείας, πολιτισμού προς 
τους δημότες είτε μέσω των νομικών προσώπων του δή¬ 
μου είτε μέσω άλλων τοπικών φορέων. 

- Συνεργασία με τα νομικά πρόσωπα του Δήμου, που α¬ 
σκούν αρμοδιότητες κοινωνικής και πολιτιστικής πολιτι¬ 
κής. 

- Υποβολή προτάσεων σε εθνικά και ευρωπαϊκά προ 

γράμματα, υλοποίηση, παρακολούθηση και αξιολόγηση 
της υλοποίησής τους. 

- Εκπόνηση ερευνών, μελετών κοινωνικού - πολιτιστικού 
περιεχομένου. 

- Ανάπτυξη συνεργασιών συντονισμού με άλλους φο¬ 
ρείς, με σκοπό τη δημιουργία ενιαίας αντίληψης για τις α¬ 
νάγκες και την αποφυγή επικαλύψεων στις υπηρεσίες που 
παρέχουν. 

- Δημιουργία μόνιμου μηχανισμού διασύνδεσης και συ¬ 
νεργασίας των φορέων, κρατικών και μη, επαγγελματικών 
και εθελοντικών, εθνικών, περιφερειακών και ευρωπαϊ¬ 
κών, που παρέχουν κοινωνικές - πολιτιστικές υπηρεσίες 
στα γεωγραφικά όρια του Δήμου. 

- Σχεδιασμός - υλοποίηση προγραμμάτων με στόχους 
τη διάσωση και διάδοση της πολιτιστικής κληρονομιάς, 
την προώθηση της συνεργασίας και της ανταλλαγής των 
νέων της περιοχής με νέους από την Ευρώπη και τη διορ¬ 
γάνωση πολιτιστικών δραστηριοτήτων. 

- Πληροφόρηση - ενημέρωση, ευαισθητοποίηση και 
συμμετοχή των δημοτών και κατοίκων. 

- Προσέλκυση εθελοντών. 

- Παροχή κοινωνικών και πολιτιστικών υπηρεσιών, συ¬ 
μπληρωματικά με τα νομικά πρόσωπα του Δήμου. 

2.5. Γραμματειακή Υποστήριξη Αιρετών Οργάνων. 

Α. Γραμματεία Δημάρχου - Αντιδημάρχου - Δημόσιες 
Σχέσεις - Ενημέρωση Δημοτών. 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. 

- Ρύθμιση συναντήσεων και επικοινωνιώντου Δημάρχου 
και τήρηση ημερολογίου των προσωπικών επαφών του, ε¬ 
ντός και εκτός του Δήμου. 

- Τήρηση προσωπικού αρχείου εγγράφων του Δημάρ¬ 
χου. 

- Τήρηση πρακτικών συναντήσεων ή συμβουλίων, που 
συμμετέχει ο Δήμαρχος. 

- Συγκέντρωση στοιχείων ή εγγράφων που πρέπει να υ- 
πογραφούν από το Δήμαρχο και μέριμνα για την υπογρα¬ 
φή και διεκπεραίωσή τους. 

- Τήρηση αρχείου αποφάσεων Δημάρχου. 

- Εκτέλεση κάθε διοικητικής υποστήριξης που ανατίθε¬ 
ται στο Δήμαρχο, η οποία δεν ανήκει στην αρμοδιότητα 
των υπολοίπων οργάνων και υπηρεσιών. 

- Διεκπεραίωση κάθε υπόθεσης που αναλαμβάνει ο Α- 
ντιδήμαρχος, στα πλαίσια των αρμοδιοτήτων του. 

- Φροντίδα για τις δημόσιες σχέσεις του Δήμου. 

- Πληροφόρηση των δημοτών για κάθε ενέργεια του Δή¬ 
μου. 

- Ενημέρωση των δημοτών για τα δικαιώματα τους και 
τις ενέργειες που απαιτούνται για την διεκπεραίωση των 
υποθέσεων τους καθώς και εφοδιασμός τους με τα απα¬ 
ραίτητα πληροφοριακά στοιχεία και έντυπα. 

- Παραλαβή υποδείξεων, προτάσεων και παραπόνων 
των δημοτών. 

Β. Γ ραμματεία Δημοτικού Συμβουλίου, Δημαρχιακής Ε¬ 
πιτροπής, Επιτροπών Δημοτικού Συμβουλίου, Τοπικών 
Συμβουλίων. 

- Κατάρτιση, σε συνεργασία με τον Πρόεδρο του Δημο¬ 
τικού Συμβουλίου, της ημερήσιας διάταξης των συνε¬ 
δριάσεων του οργάνου αυτού και ενημέρωση των μελών 


του για τα θέματα, το χρόνο και τον τόπο κάθε συνεδρία¬ 
σης. 

- Συγκέντρωση, αναπαραγωγή και αποστολή στα μέλη 
του Δ.Σ, των διαφόρων προτάσεων και εισηγήσεων και γε¬ 
νικά του ενημερωτικού υλικού που αντιστοιχεί στα θέμα¬ 
τα των συνεδριάσεων. 

- Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κ.λ.π. 

- Τήρηση των πρακτικών κατά τη διάρκεια των συνε¬ 
δριάσεων. 

- Τήρηση αρχείου πρακτικών και αποφάσεων του Δ.Σ. 

- Σύνταξη, δακτυλογράφηση, αναπαραγωγή αποφάσε¬ 
ων του Δ.Σ και αποστολή και κοινοποίησή τους αρμοδίως. 

- Ενημέρωση των υπηρεσιών του Δήμου, για τις εγκε¬ 
κριμένες αποφάσεις του Δ.Σ. 

- Ενημέρωση των αρμόδιων επιτροπών του Δ.Σ, για τα 
θέματα που παραπέμπονται σε αυτές προς μελέτη. 

- Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δ.Σ, με σκοπό της λήψη οριστικής απόφασης. 

- Παροχή γενικά γραμματειακής υποστήριξης προς τη 
Δημαρχιακή Επιτροπή, τα Τοπικά Συμβούλια και τις μόνι¬ 
μες και έκτακτες επιτροπές που συνιστά το Δημοτικό Συμ¬ 
βούλιο (ενημέρωση για τα θέματα και το χρόνο κάθε συ¬ 
νεδρίασης, διανομή προτάσεων και εισηγήσεων προς τα 
μέλη των επιτροπών, τήρηση πρακτικών, τήρηση αρχείου 
πρακτικών, σύνταξη - δακτυλογράφηση και αναπαραγω¬ 
γή αποφάσεων). 

- Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους εκπροσώπους, επικοινωνία, παρα¬ 
λαβή και εσωτερική διεκπεραίωση των εκθέσεων τους 
προς το Δήμο. 

2.6. Λειτουργίες Γραμματειακής Υποστήριξης και Διοι¬ 
κητικής Μέριμνας των Υπηρεσιών. 

- Τήρηση των διαδικασιών πρωτοκόλλησης των κάθε εί¬ 
δους εισερχομένων εγγράφων. Διανομή των εγγράφων 
στις επί μέρους υπηρεσίες του Δήμου. 

- Τήρηση των διαδικασιών πρωτοκόλλησης των κάθε εί¬ 
δους εξερχόμενων εγγράφων. Διεκπεραίωση - αποστολή 
των εγγράφων αυτών στους αποδέκτες. 

- Παροχή κάθε είδους δακτυλογράφησης και γραμμα¬ 
τειακής υποστήριξης προς τις υπηρεσιακές μονάδες. 

- Μέριμνα για την εκτέλεση των γενικών βοηθητικών λει¬ 
τουργιών υποστήριξης των αναγκών των υπηρεσιών του 
Δήμου (τηλεφωνικό κέντρο, τέλεξ, φαξ, ασφάλεια κτι¬ 
ρίων, καθαριότητα κτιρίων - γραφείων, λειτουργία κυλι¬ 
κείων, φωτοαντιγραφήσεις, εξωτερικές και εσωτερικές 
εργασίες διακίνησης εγγράφων κ.λ.π). Για το σκοπό αυτό 
αξιοποιούνται κλητήρες, τηλεφωνητές, φύλακες, καθαρί¬ 
στριες κ.λ.π, στους οποίους κατανέμονται αρμοδιότητες 
για τα επί μέρους κτίρια εγκατάστασης των υπηρεσιών 
του Δήμου. 

2.7. Δημοτική Κατάσταση. 

- Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

- Τήρηση, για κάθε οικογένεια, ιδιαίτερου φακέλου με τα 
σχετικά δικαιολογητικά και αρχείου αποφάσεων μεταβο¬ 
λών στο δημοτολόγιο. 

- “Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας δημοτών. 

- Επιμέλεια της εφαρμογής των σχετικών με τους δημό¬ 
τες διατάξεων του δημοτικού και κοινοτικού κώδικα και 
του κώδικα ελληνικής ιθαγένειας. 

- Τήρηση και συνεχής ενημέρωση αρχείων, στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χβαπτίσεις, διαζύγια, ονοματοδοσία, μεταβο¬ 
λή θρησκεύματος κ.λ.π) σύμφωνα με τις ισχύουσες θε¬ 
σμοθετημένες διαδικασίες. 

- Τήρηση αρχείων επισήμων εγγράφων ληξιαρχικών γε¬ 
γονότων. 

- Εκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

- Περιοδική ενημέρωση Κρατικών Υπηρεσιών (π.χ. 
ΕΣΥΕ) για τις γεννήσεις, γάμους, θανάτους που συνέβη- 
σαν στην περιφέρεια του Δήμου. 

- Ενημέρωση των αντίστοιχων υπηρεσιών άλλων Ο.Τ.Α, 
για τα ληξιαρχικά γεγονότα που επηρεάζουν τα στοιχεία 
των μητρώων - αρχείων τους. 

- Συνεργασία με τα Ληξιαρχεία άλλων Ο.Τ.Α, σε περι¬ 
πτώσεις μεταβολών ή προσθήκης ληξιαρχικών πράξεων 
που βρίσκονται καταχωρημένες σε αυτά. 

- Κατάρτιση ετησίων των μητρώων αρρένων, τήρηση 
των αρχείων αυτών, ενημέρωση και τήρηση των σχετικών 
αποφάσεων για τις μεταβολές που επέρχονται σε αυτά. 

- Κατάρτιση των στρατολογικών πινάκων και έκδοση 
των απαιτού μενών πιστοποιητικών. 

- Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

- Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

- Σύνταξη και τήρηση των μητρώων διάφορων απογρα- 
φών στρατολογικού ενδιαφέροντος. 

- Επιμέλεια της εφαρμογής της εκλογικής διαδικασίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

- Τήρηση εκλογικών καταλόγων, ενημέρωση και έκδοση 
των σχετικών πιστοποιητικών για την έκδοση των εκλογι¬ 
κών βιβλιαρίων. 

- Μέριμνα για την τήρηση των θεσμοθετημένων διαδι¬ 
κασιών διεξαγωγής των πολιτικών γάμων. 

2.8. Διαχείριση Αγροτικών Θεμάτων. 

- Διαχείριση διαδικασιών που σχετίζονται με τον Ο.Γ.Α, 
με αποζημιώσεις και επιδοτήσεις της Διεύθυνσης Γεωρ¬ 
γίας της Νομαρχιακής Αυτοδιοίκησης (ενημέρωση των α¬ 
γροτών, διεκπεραίωση της αλληλογραφίας, συγκέντρω¬ 
ση των αιτήσεων και δηλώσεων κ.λ.π). 

2.9. Χορήγηση Αδειών Καταστημάτων. 

Διοικητική υποστήριξη των παρακάτω αρμοδιοτήτων 
του Δήμου. 

- Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

- Χορήγηση αδειών μικροπωλητών και κατασκευή, λει¬ 
τουργία και εκμετάλλευση περιπτέρων και κυλικείων ε¬ 
ντός κοινόχρηστων χώρων. 


- Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους Α.Ν 445/1937 και 
446/1937. 

- Χορήγηση των αδειών λειτουργίας μουσικής σε δημό¬ 
σια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

- Χορήγηση των αδειών εγκατάστασης και λειτουργίας 
ψυχαγωγικών παιχνιδιών, που προβλέπονται από αστυνο¬ 
μικές διατάξεις και δεν υπάγονται στις διατάξεις του Ν. 
2000/1991. 

- Επιβολή διοικητικών κυρώσεων σε παραβάτες των ό¬ 
ρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

- Τήρηση αρχείου των αδειών καταστημάτων υγειονομι¬ 
κού ενδιαφέροντος. 

2.10. Λειτουργίες Διαχείρισης Θεμάτων Παιδείας - Α¬ 
θλητισμού. 

Α. Διαχείριση θεμάτων Δημοτικής Επιτροπής Παιδείας 
και Σχολικών Επιτροπών. 

- Μέριμνα για τη συγκρότηση και τη λειτουργία των Σχο¬ 
λικών Επιτροπών όλων των σχολείων πρωτοβάθμιας και 
δευτεροβάθμιας εκπαίδευσης και της Δημοτικής Επιτρο¬ 
πής Παιδείας. 

- Διοικητική υποστήριξη της Δημοτικής Επιτροπής Παι¬ 
δείας. 

- Συνεργασία με την τεχνική υπηρεσία, για την καταγρα¬ 
φή των στεγαστικών αναγκών των σχολείων, για τις απαλ¬ 
λοτριώσεις χώρων ανέγερσης νέων διδακτηρίων και τη 
διεκπεραίωση κτιριακών θεμάτων που έχουν σχέση με συ¬ 
ντηρήσεις, ανεγέρσεις, προσθήκες αιθουσών, επεκτά¬ 
σεις χώρων στα υπάρχοντα σχολεία, αγορές οικοπέδων 
νέων σχολικών μονάδων. 

- Καταγραφή καταστάσεων κατανομής λειτουργικών 
δαπανών και ενημέρωση των σχολείων για την παραλαβή 
των επιχορηγήσεων. 

Β. Αθλητισμός. 

- Καταγραφή αθλητικών αναγκών, σε συνεργασία με 
τους φορείς και τους ειδικούς επιστήμονες. 

- Καταγραφή και αξιολόγηση των λειτουργούντων α¬ 
θλητικών χώρων - εγκαταστάσεων, μέριμνα για την καλή 
λειτουργία και τη βελτίωση της αθλητικής υποδομής (χώ¬ 
ροι, γυμναστές, όργανα). 

- Οργάνωση και λειτουργία προγραμμάτων Μαζικού Α¬ 
θλητισμού. 

- Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

- Διοργάνωση αθλητικών συναντήσεων. 

2.11. Λειτουργία Διοικητικής Υποστήριξης Νομικών 
Προσώπων. 

- Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Δημάρχου και Δημοτικού Συμβουλίου κ.λ.π) 
για τις ενέργειες που είναι αναγκαίες για την λειτουργία 
των Ν.Π.Δ.Δ του Δήμου. 

- Συνεργασία με τις διοικήσεις και τις υπηρεσίες των 
Ν.Π.Δ.Δ και την Οικονομική Υπηρεσία για θέματα διαχεί¬ 
ρισης τους. 

2.12. Λειτουργίες Οικονομικών Υπηρεσιών. 

Α. Προϋπολογισμοί - Απολογισμοί - Οικονομική Παρα¬ 
κολούθηση. 

- Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών λειτουργίας των υπηρεσιών του Δήμου και των α¬ 
ντίστοιχων προϋπολογισμών εσόδων του Δήμου. 

- Παρακολούθηση της εξέλιξης των προηγούμενων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προύπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

- Σύνταξη των ετήσιων οικονομικών απολογισμών του 
Δήμου σε συνεργασία με την αρμόδια Δ.Ο.Υ. 

- Συνεργασία με τις άλλες διοικητικές ενότητες, για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε διοικητικής 
ενότητας και τις αναθεωρήσεις του. 

- Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων, σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

Β. Διαχείριση Εσόδων. 

- Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο μας, με βάση τις ισχύουσες κάθε φορά διατάξεις 
της νομοθεσίας. 

- Έλεγχος της ακρίβειας των μεγεθών, με βάση τα ο¬ 
ποία υπολογίζονται το ύψος ανά υπόχρεο των προηγού¬ 
μενων φόρων, εισφορών, τελών, δικαιωμάτων κ.λ.π. 

- Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά έ¬ 
σοδα του Δήμου. 

- Επεξεργασία στοιχείων και περιοδικοί υπολογισμοί 
του ύψους των οφειλόμενων ποσών κατά κατηγορία προ¬ 
σόδου. 

- Μέριμνα για την ενημέρωση των υπόχρεων για την κα¬ 
ταβολή των προηγούμενων οφειλόμενων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλόμενων ποσών. 

- Οριστικοποίηση των βεβαιωτικών καταλόγων, μετά την 
ολοκλήρωση των διαδικασιών των τυχόν προσφυγών για 
την εκτέλεση των αντίστοιχων εισπράξεων. 

- Τήρηση των αντίστοιχων διαδικασιών και έκδοση βε¬ 
βαιώσεων - αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

- Τήρηση όλων των οικονομικών δοσοληψιών που σχετί¬ 
ζονται με τη λειτουργία των κοιμητηρίων, την ύδρευση 
κ.λ.π. 

Γ. Δημοτική Περιουσία - Κληροδοτήματα. 

- Τήρηση αρχείου της δημοτικής ακίνητης περιουσίας. 

- Μέριμνα για την αξιοποίηση - εκμετάλλευση της δημο¬ 
τικής ακίνητης περιουσίας (μισθώσεις, κατάρτιση σχετι¬ 
κών συμβάσεων κ.λ.π). 


- Τήρηση αρχείου κληροδοτημάτων προς το Δήμο και 
μέριμνα για την αξιοποίηση τους. 

- Τήρηση των διαδικασιών που σχετίζονται με τις δωρε¬ 
ές προς το Δήμο. 

Δ. Διαχείριση Δαπανών - Προμήθειες. 

- Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

- Έλεγχος των προηγούμενων παραστατικών, έλεγχος 
της επάρκειας των αντίστοιχων πιστώσεων του προϋπο¬ 
λογισμού του Δήμου καιεκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

- Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

- Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την ε¬ 
νημέρωση του λογιστικού συστήματος του Δήμου. Παρο¬ 
χή κάθε είδους στοιχείων που ζητούνται από δημόσιες - ε¬ 
λεγκτικές υπηρεσίες, σύμφωνα με τις διαδικασίες που 
ισχύουν εκάστοτε. 

- Μέριμνα για τη σύνταξη τεχνικών προδιαγραφών, για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής. 

- Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λ.π). 

- Τήρηση αρχείου παγίων κινητών περιουσιακών στοι¬ 
χείων του Δήμου. 

- Φροντίδα για την αποθήκευση των παγίων ή αναλωσί¬ 
μων υλικών και τήρηση των διαδικασιών παράδοσης και 
παραλαβής. 

Ε. Θέματα Προσωπικού - Μισθοδοσίας. 

- Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας, στα θέματα του προσωπικού του Δή¬ 
μου, οιποιασδήποτε σχέσης εργασίας. 

- Διαχείριση των διαδικασιών που αφορούν την πρόσλη¬ 
ψη, απόλυση, προαγωγή, παραίτηση, τοποθέτηση, μετα¬ 
κίνηση, απόσπαση, μετάταξη κ.λ.π του προσωπικού του 
Δήμου με οποιαδήποτε σχέση εργασίας, σύμφωνα με τις 
εκάστοτε ισχύουσες διατάξεις. 

- Διαδικασία των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου με οποιαδήποτε σχέση 
εργασίας, σύμφωνα με τις εκάστοτε ισχύουσες διατάξεις. 

- Τήρηση των μητρώων και φακέλων του προσωπικού 
του Δήμου με οποιαδήποτε εργασιακή σχέση, συγκέ¬ 
ντρωση και καταγραφή των κάθε είδους μεταβολών της 
οικογενειακής, υπηρεσιακής και ατομικής κατάστασης 
(προσόντα, οικογενειακή κατάσταση, υπηρεσιακή εξέλι¬ 
ξη, απόδοση, αμοιβές, ποινές, άδειες, απουσίες κ.λ.π). 

- Τήρηση των διαδικασιών συγκέντρωσης, καταγραφής 
των πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό ο¬ 
ποιοσδήποτε εργασιακής σχέσης του Δήμου. 

- Παροχή κάθε είδους πληροφοριών, προφορικών η 
γραπτών (πιστοποιητικά, βεβαιώσεις κ.λ.π) προς το προ- 

σωπικότου Δήμου, που αφορούν την υπηρεσιακή του κα¬ 
τάσταση. 

- Παρακολούθηση της εφαρμογής των μεταβολών της 
οργανωτικής δομής και στελέχωσης των υπηρεσιών του 
Δήμου. Παρακολούθηση της κατανομής των θέσεων ερ¬ 
γασίας στις επιμέρους υπηρεσίες του Δήμου. 

- Συγκέντρωση στοιχείων μεταβολών του προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου οιασδήποτε 
εργασιακής σχέσης, που αντιστοιχούν και έχουν επίδρα¬ 
ση στην καταβολή των αμοιβών του. 

- Ενημέρωση των μηχανογραφικών αρχείων του προ¬ 
σωπικού, με τα προηγούμενα στοιχεία και εξαγωγή των 
περιοδικών μισθολογικών καταστάσεων ή γενικά των κα¬ 
ταστάσεων πληρωμής κάθε είδους αμοιβής προς αυτό. 

- Έλεγχος των προηγούμενων καταστάσεων και έγκαι¬ 
ρη διαβίβαση ενός αντιγράφου στο Ταμείο για τις πληρω¬ 
μές. 

- Τήρηση αρχείου καταβληθέντων αμοιβών στο προσω¬ 
πικό του Δήμου και έκδοση των αντίστοιχων βεβαιώσεων 
αποδοχών. 

ΣΤ. Διαχείριση Ταμείου. 

- Διαμόρφωση και παρακολούθηση των ταμειακών προ¬ 
γραμμάτων του Δήμου, με συνεχή παρακολούθηση των υ¬ 
ποχρεώσεων και των αναμενόμενων εισπράξεων. 

- παραλαβή των χρηματικών ενταλμάτων πληρωμών και 
διενέργεια των πληρωμών προς του δικαιούχους, μετά α¬ 
πό έλεγχο των τυχόν επιπρόσθετων δικαιολογητικών, που 
ορίζει ο νόμος ότι πρέπει αυτοί να προσκομίζουν (π.χ φο¬ 
ρολογική ενημερότητα κ.λ.π). 

- Καταγραφή των διενεργούμενων πληρωμών, σύμφω¬ 
να με τις ισχύουσες διαδικασίες. 

- Μέριμνα για την απόδοση των κάθε φύσης κρατήσεων 
υπέρ τρίτων, που αντιστοιχούν στα επιμέρους εντάλματα 
πληρωμής. 

- Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

- Παρακολούθηση της πραγματοποίησης των υποχρεώ¬ 
σεων των οφειλετών προς το Δήμο και ενημέρωση του Λο¬ 
γιστηρίου για τις καθυστερούμενες οφειλές. 

- Κατάρτιση των περιοδικών καταστάσεων προς πληρω¬ 
μή και των πληρωθέντων εξόδων. 

- Παραλαβή των βεβαιωτικών καταλόγων των υπόχρεων 
και των αντίστοιχων οφειλόμενων στο Δήμο ποσών, κατά 
κατηγορία προσόδου. 

- Έκδοση και μέριμνα για την κοινοποίηση ατομικών ή ει¬ 
δικών προσκλήσεων προς τους οφειλέτες του Δήμου. 

- Αρχική ενημέρωση περιοδικού αρχείου οφειλετών κα¬ 
τά οφειλέτη, όπου αναγράφονται τα οφειλόμενα ποσά α- 
νά κατηγορία προσόδου. 

- Τήρηση των διαδικασιών, των αρχείων και γενικά των 
λογαριασμών του λογιστικού συστήματος του Δήμου, 
που αφορούν τα εισπρακτέα και τα πραγματοποιηθέντα 
έσοδα του Δήμου, σύμφωνα με τις ισχύουσες διαδικα- 
σίες. 

- Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

- Τήρηση φυσικού ταμείου στα γραφεία του Δήμου. Διε¬ 
νέργεια χρηματικών δοσοληψιών με τις Τράπεζες. 

- Τήρηση αρχείων κάθε είδους παραστατικών και αντί¬ 


στοιχων δικαιολογητικών, που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από δημόσιες 
- ελεγκτικές υπηρεσίες, σύμφωνα με τις διαδικασίες που 
ισχύουν εκάστοτε. 

Στις αρμοδιότητες της οικονομικής υπηρεσίας περι¬ 
λαμβάνονται και οι αρμοδιότητες τήρησης βιβλίων και αρ¬ 
χείων λογιστικού συστήματος των Ο.Τ.Α, όπως εκάστοτε 
ισχύει, η τήρηση του νέου διπλογραφικού λογιστικού συ¬ 
στήματος από της εφαρμογής του, η τήρηση μητρώου 
παγίων και η σύνταξη οικονομικών καταστάσεων. 

2.13. Λειτουργίες ειδικής υπηρεσίας (δημοτική αστυνο¬ 
μία). 

- Έλεγχος της εφαρμογής των κανονιστικών αποφάσε¬ 
ων που εκδίδει το Δημοτικό Συμβούλιο. 

- Έλεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των ο¬ 
χημάτων, την οικοδόμηση, την ύδρευση, την αποχέτευση, 
την ηχορύπανση και την προστασία του περιβάλλοντος. 

- Έλεγχος της τήρησης των διατάξεων που αφορούν 
στην λειτουργίατωνπάσηςφύσεως επιτηδευμάτων και ε¬ 
παγγελμάτων. 

- Έλεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών. 

- Έλεγχος της τήρησης των διατάξεων των σχετικών με 
τη χορήγηση αδειών ίδρυσης και λειτουργίας καταστη¬ 
μάτων. 

- Έλεγχος της τήρησης των διατάξεων των σχετικών με 
τις διαφημίσεις. 

- Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου, με την α¬ 
ποτροπή γεγονότων που εμποδίζουν την κανονική κίνησή 
τους (έλεγχος κυκλοφορίας, παρανόμου παρκαρίσματος 
κ.λ.π). 

- Μέριμνα για την κανονική χρήση των κοινόχρηστων 
χώρων στην περιφέρεια του Δήμου (πεζοδρόμια, πάρκα 
κ.λ.π). 

- Εντοπισμός και έλεγχος της αυθαίρετης δόμησης και 
σχετική ενημέρωση της Υπηρεσίας έκδοσης αδειών για 
την από κοινού νόμιμη δράση. 

- Εκτέλεση οποιοσδήποτε νέας αρμοδιότητας, η οποία 
ανατίθεται με νομοθετική ρύθμιση στις υπηρεσίες της δη¬ 
μοτικής αστυνομίας. 

ΑΡΘΡΟ 3ο 

ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ ΥΠΗΡΕΣΙΩΝ 
ΚΑΙ ΠΕΡΙΒΑΛΛΟΝΤΟΣ. 

3.1. Προγραμματισμός Τεχνικών Έργων. 

- Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό της τεχνικής δράστη 
ριότητας του Δήμου, ως προς την εκτέλεση νέων τεχνικών 
έργων στην περιοχή, εκτέλεση των εργασιών συντήρη¬ 
σης της υφιστάμενης κοινόχρηστης υποδομής και τις ερ¬ 
γασίες των λοιπών τομέων της τεχνικής υπηρεσίας. 

- Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που α¬ 
ναλαμβάνει ο Δήμος και εργασιών των λοιπών τομέων της 
τεχνικής υπηρεσίας και καθορισμός προϋποθέσεων υλο¬ 
ποίησης (χρονοδιάγραμμα, τεχνικός εξοπλισμός, ανθρώ¬ 
πινο δυναμικό, πόροι κ.λ.π). 

- Παρακολούθηση υλοποίησης προηγούμενου προ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8123 


γραμματισμού και τήρηση απολογιστικών και στατιστικών 
στοιχείων. 

- Προγραμματισμός προμηθειών του Δήμου και εισήγη¬ 
ση σκοπιμότητας τους, σε συνεργασία με την οικονομική 
υπηρεσία. 

3.2. Μελέτες - Επιβλέψεις Τεχνικών Έργων. 

- Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες, οριστικές μελέ¬ 
τες, μελέτες εφαρμογής, ειδικές μελέτες κ.λ.π). Κατάρτι¬ 
ση προδιαγραφών μελετών και τήρηση των διαδικασιών 
ανάθεσης συγκεκριμένων μελετών σε τρίτους (σύνταξη 
διακηρύξεων, τευχών προδιαγραφών, αξιολόγηση εκδη¬ 
λώσεων ενδιαφέροντος, εισήγηση σχετικών αποφάσεων, 
σύνταξη συμβάσεων κ.λ.π). 

- Παρακολούθηση της εκπόνησης μελετών τεχνικών έρ¬ 
γων, οι οποίες ανατίθενται σε τρίτους, τήρηση των διαδι¬ 
κασιών παρακολούθησης - ελέγχου και παραλαβής των 
μελετών, από ποιοτικής και συμβατικής άποψης. 

- Σύνταξη τεχνικών μελετών είτε για έργα που θα εκτε- 
λεσθού ν με αυτεπιστασία είτε για έργα που θα ανατεθούν 
σε τρίτους , στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

- Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων και τήρηση των διαδικασιών α¬ 
νάθεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λ.π). 

- Επίβλεψη εκτέλεσης έργων που εκτελούνται με αυτε¬ 
πιστασία και από τρίτους. Τήρηση των διαδικασιών παρα¬ 
κολούθησης και ελέγχου εκτέλεσης και παραλαβής τεχνι¬ 
κών έργων από ποιοτικής, ποσοτικής και συμβατικής ά¬ 
ποψης. 

- Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

- Εκτέλεση των κάθε φύσης σχεδιαστικών εργασιών, 
που είναι αναγκαίες στο Δήμο. 

3.3. Συγκρότηση - Προγραμματισμός - Παρακολούθη¬ 
ση Συνεργείων Τμήματος. 

Για την εκτέλεση των λειτουργιών του τμήματος, συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του τμήματος περιλαμβάνουν: 

- Συγκρότηση, οργάνωση, συντονισμός και γενικά διοί¬ 
κηση των συνεργείων του τμήματος. 

- Ετοιμασία του προγράμματος δράσης των συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ.λ.π). 

- Ανάλυση του προηγούμενου προγράμματος, για τον 
καθορισμό των αναγκών κάθε συνεργείου σε τεχνικό εξο¬ 
πλισμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ είδος κ.λ.π). 

- Επίβλεψη από διοικητική και τεχνική άποψη των εργα¬ 
σιών που εκτελούν τα συνεργεία. 

- Συγκρότηση, οργάνωση και διοίκηση συνεργείων άμε¬ 
σης επέμβασης σε περιπτώσεις εργασιών εκτός προ¬ 
γράμματος (π.χ άμεσες επισκευές εγκαταστάσεων δημο¬ 
τικών κτιρίων ή σχολείων κ.λ.π). 

- Φροντίδα για τη στελέχωση και την εκπαίδευση του 
προσωπικού του κάθε συνεργείου. 


- Εισήγηση για την αναγκαιότητα χρησιμοποίησης συ¬ 
νεργείων τρίτων, με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

- Μέριμνα για την έγκαιρη προμήθεια των υλικών των ερ¬ 
γασιών που εκτελεί κάθε συνεργείο. 

- Χειρισμός και φροντίδα για τη συντήρηση και αξιοποί¬ 
ηση των μηχανημάτων, τεχνικών μέσων και εργαλείων 
που χρησιμοποιεί το συνεργείο. 

Α. Συνεργείο τεχνικών έργων. 

- Κατασκευή, επισκευή, συντήρηση, διακόσμηση και ε¬ 
ξοπλισμός των κτιρίων και εγκαταστάσεων του Δήμου κα¬ 
θώς και γενικά των κτιρίων και εγκαταστάσεων που ανα¬ 
λαμβάνει να κατασκευάσει, επισκευάσει ή συντηρήσει ο 
Δήμος. 

- Επισκευή συντήρηση έργων οδοποιίας και λοιπών έρ¬ 
γων υποδομής (κατασκευές κόμβων και διαβάσεων, γε¬ 
φυρών, αντιπλημμυρικών έργων, έργων διαίτης των όμ¬ 
βριων, έργων διευθέτησης ρεμάτων κ.λ.π). 

- Επισκευή, συντήρηση έργων διαμόρφωσης υπαίθριων 
χώρων (π.χπεζόδρομοι, πλατείες, παιδικές χαρές, αθλη¬ 
τικοί χώροι κ.λ.π). 

Β. Συνεργείο ύδρευσης - άρδευσης - αποχέτευσης. 

- Φροντίδα καλής λειτουργίας και συντήρησης του συ¬ 
στήματος ύδρευσης - άρδευσης - αποχέτευσης. 

- Καταμέτρηση της κατανάλωσης νερού και ενημέρωση 
με τα σχετικά στοιχεία της οικονομικής υπηρεσίας. 

Γ. Συνεργείο καθαριότητας. 

- Εκτέλεση εργασιών καθαριότητας των κοινόχρηστων 
γενικά χώρων στην περιφέρεια του Δήμου (δρόμοι, πλα¬ 
τείες, ακτές, πλαζ, χείμαρροι, πάρκα κ.λ.π). 

- Εκτέλεση εργασιών αποκομιδής, μεταφοράς και α¬ 
πόρριψης απορριμμάτων (προερχόμενα από οικείες, κα¬ 
ταστήματα, επιχειρήσεις, κοινόχρηστους χώρους). 

Δ. Συνεργείο πρασίνου. 

- Εκτέλεση εργασιών ανάπτυξης πρασίνου, δηλαδή συ¬ 
ντήρησης, καθαριότητας, φυτοπροστασίας, βελτίωσης 
και επέκτασης των χώρων πρασίνου καθώς και των υπαί¬ 
θριων χώρων γενικότερα μέσα στα όρια του Δήμου (πάρ¬ 
κα, κήποι, άλση, παιδικές χαρές, δενδροστοιχίες, παρτέ¬ 
ρια κ.λ.π). 

Ε. Συνεργείο ηλεκτροφωτισμού - σήμανσης οδών. 

Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους και περιλαμβάνουν: 

- Την επέκταση, συντήρηση, επισκευή και βελτίωση του 
δικτύου ηλεκτροφωτισμού των οδών και γενικά των κοι¬ 
νόχρηστων υπαίθριων χώρων του Δήμου καθώς και του 
φωτισμού για την ανάδειξη των δημοτικών κτιρίων, μνη¬ 
μείων και αρχαιολογικών χώρων της περιοχής του Δήμου. 

- Την επέκταση, συντήρηση και επισκευή της σήμανσης 
και διαγράμμισης οδών, για τη ρύθμιση της κυκλοφορίας 
στην περιοχή του Δήμου. 

- Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμησης κτιρίων, παρο¬ 
χής πληροφοριών σε θέματα του Δήμου, στάσεων συ¬ 
γκοινωνιακών μέσων κ.λ.π). 

- Την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχημάτων και 
των πεζών. 



8124 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΤ. Συνεργείο κοιμητηρίων. 

Εκτέλεση εργασιών που περιλαμβάνουν: 

- Την συντήρηση, κατασκευή τάφων και τη συντήρηση 
της τεχνικής υποδομής και του πράσινου στους χώρους, 
τα κτίρια και γενικά τις εγκαταστάσεις των κοιμητηρίων. 

- Την καθαριότητα, ευπρέπεια, διακόσμηση κ.λ.π στους 
χώρους των κοιμητηρίων. 

- Ταφές, εκταφές. 

- Τη φύλαξη των κοιμητηρίων. 

Ζ. Λειτουργία λεωφορείου για τη μεταφορά μαθητών. 

- Μεταφορά μαθητών στα σχολεία του Δήμου, όταν και 
εφόσον ο Δήμος αποκτήσει τον απαιτούμενο μηχανολο¬ 
γικό εξοπλισμό και προσωπικό. 

ΚΕΦΑΛΑΙΟ Β 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ - ΑΠΟΚΕ¬ 
ΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ. 

ΑΡΘΡΟ 4ο 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ. 

Με σκοπό τη διοικητική εξυπηρέτηση των δημοτών των 
Δημοτικών Διαμερισμάτων, ανατίθεται σε δημοτικούς υ¬ 
παλλήλους της κατηγορίας ΔΕ, η περιοδική απασχόληση 
τους στα Δημοτικά Διαμερίσματα. Η ανάθεση γίνεται με α¬ 
πόφαση του Δημάρχου, που λαμβάνεται εντός του Ιανου¬ 
άριου κάθε έτους. 

ΚΕΦΑΛΑΙΟ Γ 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ - ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ. 

ΑΡΘΡΟ 5ο 

ΑΡΜΟΔΙΟΤΗΤΕΣ ΤΩΝ ΠΡΟΪΣΤΑΜΕΝΩΝ. 

Ο Προϊστάμενος μιας διοικητικής ενότητας, ευθύνεται 
έναντι του Δημάρχου, για την αποτελεσματική και αποδο¬ 
τική εκτέλεση των λειτουργιών της ενότητας, προγραμ¬ 
ματίζοντας, οργανώνοντας, στελεχώνοντας, συντονίζο¬ 
ντας και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί (τακτικοί και στρα¬ 
τηγικοί) στόχοι του Δήμου, που περιλαμβάνονται στα α¬ 
ντίστοιχα προγράμματα δράσης. 

Ειδικότερα ο προϊστάμενος: 

- Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με την οικονομι¬ 
κή υπηρεσία. 

- Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

- Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας, με τρόπο ώστε να 
υλοποιούνται αποτελεσματικά τα προγράμματα δράσης 
και οι κατά περίπτωση αποφάσεις ή εντολές. 

- Εποπτεύει, αξιολογεί και προσανατολίζει το προσωπι¬ 
κό της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθηκών 
εργασίας και τη διατήρηση των αρμονικών εργασιακών 
σχέσεων. 

- Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές των 
διατάξεων του και παρακολουθεί την κανονική εφαρμογή 
των εγκεκριμένων κανονισμών. 


- Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με την οικονομική 
υπηρεσία. Καταρτίζει μηνιαίους απολογισμούς δράσης 
και αναφέρει ιεραρχικά για τις υποθέσεις που εκκρεμούν 
και τις αποκλίσεις από τον προγραμματισμό. 

- Διατυπώνει εισηγήσεις σχετικές με τις προτάσεις, ε¬ 
ναλλακτικές λύσεις, στόχους, μεθοδολογίες και προ¬ 
γράμματα δράσης που αναφέρονται στις λειτουργίες της 
διοικητικής ενότητας. 

- παραλαμβάνει την αλληλογραφία που σχετίζεται με τις 
αρμοδιότητες της διοικητικής μονάδας του και τη διανέ 
μει στις αρμόδιες υπηρεσιακές μονάδες ή υπαλλήλους. 

- Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που ε¬ 
ποπτεύει καθώς και των εισηγήσεων τους προς τα ανώτε¬ 
ρα διοικητικά επίπεδα (όλα τα έγγραφα, καταστάσεις 
κ.λ,π του Δήμου, μονογράφονναι από τον αρμόδιο υπάλ¬ 
ληλο). 

- Έχει το δικαίωμα τροποποίησης ή απόρριψης των υ¬ 
πηρεσιακών εισηγήσεων των κατώτερων ιεραρχικά επι¬ 
πέδων, με ενυπόγραφη πάντοτε σημείωσή του στα σχετι¬ 
κά έγγραφα και παράλληλη υποχρέωση έγκαιρης και αι¬ 
τιολογημένης ενημέρωσης του ανώτερου ιεραρχικά 
επιπέδου. 

- Εισηγείται συστήματα ενημέρωσης των δημοτών, σχε 
τικά με τις προσφερόμενες υπηρεσίες, τα δικαιώματα και 
τις υποχρεώσεις τους έναντι του Δήμου. 

- Συγκεντρώνει στοιχεία χρήσιμα για τον προγραμματι¬ 
σμό και απολογισμό των δραστηριοτήτων της διοικητικής 
του μονάδας. 

- Συνεργάζεται με προϊσταμένους άλλων διοικητικών ε¬ 
νοτήτων των υπηρεσιών ή θυγατρικών φορέων του Δήμου 
ή άλλων διαδημοτικών φορέων για το συντονισμό και την 
ολοκλήρωση των λειτουργιών της. 

- Συνεργάζεται με άλλους φορείς εκτός του Δήμου. 

- Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και τις εξελίξεις στο τοπικό, ελληνικό 
και διεθνές περιβάλλον, που έχουν σχέση με τις λειτουρ¬ 
γίες της διοικητικής ενότητας. Ενημερώνει το προσωπικό 
και μεριμνά για την τήρηση των νομικών διατάξεων, την ε¬ 
φαρμογή καινοτομικών και την προσαρμογή της λειτουρ¬ 
γίας της διοικητικής μονάδας στις εξελίξεις του εξωτερι¬ 
κού περιβάλλοντος. 

- Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της α¬ 
πόδοσης του ανθρώπινου δυναμικού και των τεχνικών μέ¬ 
σων, την καλύτερη εξυπηρέτηση του πολίτη και την καλύ¬ 
τερη ανταπόκριση της διοικητικής μονάδας στις τοπικές 
ανάγκες. 

ΑΡΘΡΟ 6ο 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ. 

6.1. Συμβούλιο Συντονισμού των Υπηρεσιών του Δήμου. 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Στο Συμβούλιο μετέχουν ο προϊστάμενος του τμήματος 
και οι υπεύθυνοι του Γραφείου Προγραμματισμού & Ανά¬ 
πτυξης και του Αυτοτελούς Γραφείου Διοικητικών και Οι¬ 
κονομικών Υπηρεσιών. 

Ο τρόπος λειτουργίας του Συμβουλίου Συντονισμού, 

καθορίζεται με απόφαση του Δημάρχου. Σκοπός του Συμ¬ 
βουλίου Συντονισμού είναι γενικά η αποτελεσματική και 
παραγωγική λειτουργία του Δήμου και ειδικότερα ο προ¬ 
γραμματισμός και ο απολογισμός της δραστηριότητας 
του Δήμου, η αλληλοενημέρωση και η οριζόντια συνερ¬ 
γασία μεταξύ των υπηρεσιών και η επίλυση διατμηματι- 
κών προβλημάτων. 

Τα κυριότερα θέματα που συζητούνται στο Συμβούλιο 
είναι: 

- Τα περιοδικά προγράμματα δράσης και οι δραστηριό¬ 
τητες γενικά των επιμέρους υπηρεσιών του Δήμου. 

- Ο συντονισμός των επιμέρους δραστηριοτήτων - ε¬ 
νεργειών των προγραμμάτων δράσης που έχουν ανατεθεί 
στις υπηρεσίες του Δήμου. 

- Η πρόοδος των επιμέρους δραστηριοτήτων - ενεργει¬ 
ών των προγραμμάτων δράσης. 

- Η επισήμανση προβλημάτων στην πορεία εκτέλεσης 
των προγραμμάτων δράσης και η λειτουργία των υπηρε¬ 
σιών του Δήμου, η αναζήτηση και συμφωνία αντιστοίχων 
λύσεων και η εισήγηση σχετικών αποφάσεων προς τα πο¬ 
λιτικά όργανα του Δήμου. 

6.2. Ολομέλειες Διοικητικών Μονάδων. 

Στο επίπεδο του Τμήματος και του Αυτοτελούς Γραφεί¬ 
ου, ο συντονισμός και η συμμετοχή των υπαλλήλων του 
Δήμου, εξασφαλίζεται δια των τακτικών και συντονιστι¬ 
κών συσκέψεων, με αντικείμενο την αλληλοενημέρωση, 
την επισήμανση και την αντιμετώπιση προβλημάτων των 
σχετικών λειτουργιών, τη βελτίωση της ποιότητας των υ¬ 
πηρεσιών κ.λ.π. 

6.3. Ομάδες Εργασίας. 

Για τις ανάγκες δραστηριοτήτων που απαιτούν συμμε¬ 
τοχή προσωπικού από το Τμήμα και το Αυτοτελές Γρα¬ 
φείο, δημιουργούνται ομάδες εργασίας, για τις οποίες ο¬ 
ρίζονται συντονιστές ,ε αποφάσεις του Δημάρχου. 

6.4. Ολομέλειες του Προσωπικού του Δήμου. 

Το προσωπικό του Δήμου συναντάται σε ολομέλεια σε 
τακτική βάση, με το Δήμαρχο και τη Δημοτική Αρχή, με α¬ 
ντικείμενο την ενημέρωση του για την πορεία του Δήμου, 
την ενημέρωση της Δημοτικής Αρχής για τις απόψεις του 
προσωπικού και την άμεση αντιμετώπιση προβλημάτων 
και δυσλειτουργιών. 

ΑΡΘΡΟ 7ο 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΥ. 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονισμών 
ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση του Τμήματος σε Γραφεία, η λειτουρ¬ 
γία αποκεντρωμένων γραφείων σε δημοτικά διαμερίσμα¬ 
τα, οι αρμοδιότητες των υπεύθυνων Γραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και ο¬ 
ποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς κανονισμούς λειτουργίας. 


που συντάσσονται με απόφαση του Δημάρχου, μετά από 
εισήγηση των αρμοδίων προϊσταμένων. 

ΚΕΦΑΛΑΙΟ Δ 
ΟΡΓΑΝΙΚΕΣ ΘΕΣΕΙΣ. 

ΑΡΘΡΟ 8ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ. 

Οι θέσεις των κατηγοριών ΠΕ, ΤΕ και ΔΕ, κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός) . 

Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός). Δ, Γ και Β (καταληκτικός). Τα προ¬ 
σόντα διορισμού του προσωπικού στις οργανικές θέσεις, 
περιγράφονται στα Π.Δ37ατης 26-1-1987 (ΦΕΚ 11 Α) και 
22 (ΦΕΚ 7 Α/22-1-1990). 

Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Θέσεις 

ΠΕΙ Διοικητικών 

Μία (01) 

ΠΕ3 Πολιτικών Μηχανικών 

Μία (01) 

Π Ε7 Χηυικών Μηχανικών 

Μία (01) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΤΕ 17 Διοικητικών - Λογιστικών 

Μία (01) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Θέσεις 

ΔΕΙ Διοικητικών 

Μία (01) 

ΔΕ23 Ειδικού Προσωπικού 

Μία (01) 

ΔΕ29 Οδηνών Αυτοκινήτων 

Μία (01) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Θέσεις 

ΥΕ16 Εργατών (καθαριότητας) 

Μία (01) 

ΥΕ16 Εργατών (συνεργείων) 

Μία (01) 

ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ 
ΔΙΑΒΑΘΜΙΣΗΣ 

(Β Μέρους του Ν. 1188/1981) 


Κλάδος 

Θέσεις 

ΔΕ 1 Διοικητικών 

Μία (01) 


ΑΡΘΡΟ 9ο 

ΘΕΣΕΙΣ ΠΡΟΪΣΤΑΜΕΝΩΝ. 

Στις διοικητικές ενότητες των υπηρεσιών του Δήμου, οι 
προϊστάμενοι επιλέγονται από τους εξής κλάδους: 

- Στο Γ ραφείο Προγραμματισμού & Ανάπτυξης - Διοικη¬ 
τικών & Οικονομικών Υπηρεσιών, προσταται υπάλληλος 
του κλάδου ΠΕΙ και ελλείψει αυτού του κλάδου ΤΕ17 ε¬ 
φόσον υπηρετεί και ελλείψει αυτού του κλάδου ΔΕΙ. 

- Στο Τμήμα Τεχνικών Υπηρεσιών και Περιβάλλοντος, 
προΐσταται μόνιμος υπάλληλος του κλάδου ΠΕ3 ή ΠΕ7. 

Τον προϊστάμενο που απουσιάζει ή κωλύεται, αναπλη- 

ρώνει οτα καθήκοντα του ο ανώτερος κατά βαθμό υπάλ¬ 
ληλος και ο αρχαιότερος που υπηρετεί στην ίδια οργανω¬ 
τική μονάδα και εφόσον ο κλάδος στον οποίο ανήκει προ¬ 
ορίζεται για κατάληψη θέσεων προϊσταμένων. 

ΑΡΘΡΟ 10ο 

ΠΡΟΣΩΠΙΚΟ ΕΠΟΧΙΑΚΩΝ ΚΑΠ ΑΝΑΓΚΩΝ. 

Συνιστώνται πέντε (05) θέσεις με σχέση εργασίας ιδιω¬ 
τικού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών [παρ. 12άρθρου 18του Ν. 2503της 
30-5-1997 (ΦΕΚ107 Α)]. 

Η πλήρωση των θέσεων αυτών, γίνεται σύμφωνα με πς 
ισχύουσες κάθε φορά διατάξεις και εγκυκλίους οδηγίες 
που αφορούν στο προσωπικό αυτό. 

ΑΡΘΡΟ 11ο 
ΤΕΛΙΚΕΣ ΔΙΑΤΑΞΕΙΣ. 

α). Κατά την έναρξη της ισχύος του παρόντος Οργανι¬ 
σμού, οι υπηρετούντες υπάλληλοι κατατάσσονται σπς α¬ 
ντίστοιχες θέσεις των σχετικών κλάδων. 

β). Η κατανομή του προσωπικού σπς επιμέρους διοικη¬ 
τικές μονάδες, γίνεται με απόφαση του Δημάρχου, μετά 


από σχετική εισήγηση των προϊσταμένων και του Συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

γ). Η ισχύς του παρόντος Οργανισμού αρχίζει από τη 
δημοσίευση του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΡΘΡΟ ΑΚΡΟΤΕΛΕΥΤΙΟ 
ΚΑΛΥΨΗ ΔΑΠΑΝΗΣ. 

Στον προϋπολογισμό του τρέχοντος έτους, υπάρχουν 
γραμμένες και εγκεκριμένες πιστώσεις ύψους 29.986.333 
δρχ. στους αντίστοιχους ΚΑΕ, για την κάλυψη της μισθο¬ 
δοσίας του υπάρχοντος προσωπικού. Η μελλοντική επι¬ 
βάρυνση του προϋπολογισμού του Δήμου από την από¬ 
φαση αυτή δεν είναι δυνατό να υπολογισθεί. 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Τρίπολη, 21 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 








8128 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙίρ: νννννν.βΐ.^ 

ΙΝΤΕΡΝΕΤ: ΙιοΙ.ςΓ 
β-πΐ 3 ΪΙ: ην3δ @ ΙιοΙ.ς|Γ 

I___———-“ - _ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελιδες και δ νω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ’ (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.ΔΔ. (Διορισμοί κ.λπ. προσωπικού Ν.Π.Δ.Δ.) 
ί ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 »> . 3.500 » . 

15.000 ” . 750 » , 

70.000 » . 3-500 * . 

30.000 » . 1.500 » . 

15.000 » . 750 » . 

5.000 » . 250 " . 

10.000 » . 500 » . 

3.000 » . 150 » . 

10.000 » . 500 » . 

250.000 >» . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπό) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







